สวัสดีครับ ผมมีอาการปวดบริเวณกระดูกไหปลาร้าด้านซ้าย ปวดจี๊ด ๆ เป็น ๆ หาย ๆ ผมอยากทราบว่าอาการแบบนี้เป็นอะไร เกิดจากอะไรครับขอบครับ
สวัสดีค่ะอาการปวดที่บริเวณกระดูกไหปลาร้า ปวดจี๊ดๆดังกล่าวมา อาจเกิดจาก ปวดจากปลายเส้นประสาทอักเสบ ปวดจากกล้ามเนื้อหรือเส้นเอ็นบริเวณดังกล่าวมีการตึงตัวจากการใช้งาน ปวดจากเนื้อเยื่อรอบๆได้รับบาดเจ็บจากการโดนกระแทก ซึ่งเป็นภาวะที่มักจะหายหรือดีขึ้นได้เองถ้าได้พักการใช้งานโดยเบื้องต้นควรพักการใช้งาน งดยกของหนัก ระวังการกระทบกระแทกโดยตรง รับประทานยาแก้ปวดได้ถ้าปวดมาก และควรสังเกตอาการต่อเนื่อง ถ้าพักการใช้งาน หรือกินยาบรรเทาอาการแล้วไม่ดีขึ้น ควรไปพบแพทย์เพื่อตรวจเพิ่มเติม